Við vekjum athygli ykkar á bókagjöf til grunnskólanema frá Emmu.is og Þorgrími Þráinssyni . „ Rafbókagjöf til grunnskólanema Í október fengu grunnskólanemar í gjöf átta bækur á rafbókaformi eftir Þorgrím Þráinsson sem þeim er frjálst að sækja á rafbókaveitunni Emma.is og lesa eins og þá listir . Bækurnar átta höfða til breiðs hóps lesenda allt frá 1. til 10. bekkjar . Á bak við bókagjöfina standa Þorgrímur Þráinsson og aðstandendur rafbókaveitunnar emma.is sem vilja með þessu hvetja krakka og unglinga til aukins yndislesturs . Nýlegar kannanir sýna að krakkar og ungt fólk lesa sjaldnar en áður . Margt annað en meira freistandi en að taka sér bók í hönd er og sú staðreynd var upphaf þessa samstarfs ; Þorgríms og Emmu . Lestur á rafrænu formi er góður og gildur og opnar jafnmargar dyr og lestur hefðbundinnar bókar “ . Bækurnar er hægt að sækja á emma.is frítt skólaárið 2012 - 2013 . Þar er einnig að finna leiðbeiningar um hvernig hægt er að lesa rafbækur í ýmsu tækjum . Skólayfirvöld , foreldrar og síðast en ekki síst krakkar eru hvattir til þess að nýta sér þetta einstaka tækifæri og hlaða bókunum niður og lesa þær aftur og aftur . Við í Álfhólsskóla þökkum þeim , Óskari Þór Þráinssyni fulltrúa Emmu og Þorgrími Þráinssyni fyrir þessa flottu gjöf og hvetjum ykkur til að kynna ykkur hvaða bækur eru í boði á emma.is og við hvetjum ykkur ekki siður að vera dugleg að nýta gjöfina . Einnig hvetjum við ykkur til að taka þátt í samkeppni um hönnun á rafkápukeppni á þær bækur sem þarna eru í boði . Góða skemmtun . Rafkápukeppni Emmu Bækurnar átta eru bækur sem Þorgrímur hefur skrifað og gefið út á síðastliðnum 20 árum . Við viljum því skora á skapandi skólakrakka að setjast niður og hanna nýjar kápur á eina eða fleiri bækur . Bækurnar sex sem þurfa nýja kápu eru : Bak við bláu augun , Undir 4 augu , Sex augnablik , Svalasta 7 an , Með fiðring í tánum og Spor í myrkri . Sendu inn tillögu fyrir 1. des og þín kápuhönnun gæti orðið nýja andlit rafbókarinnar næstu árin !